Kucing tiga warna

Kucing-kucing lahir dengan tiga warna atau belang tiga (hitam, putih & oren) secara normal adalah betina. Jika terdapat kucing jantan tiga warna, bermakna kucing jantan itu cacat & mandul. Kecacatan ini terjadi akibat lebihnya kromosom X pada kucing jantan.
 Genetik kucing yang menyalin bulu berwarna oren atau hitam, terkandung dalam kromosom X. Setiap kucing betina normal mempunyai dua kromosom X. Bermakna kromosom kucing betina adalah XX & kerana kucing betina mempunyai dua kromosom X (XX), kucing betina boleh mempunyai kedua-dua warna sekaligus, oren dan hitam.
 Manakala, kucing jantan normal mempunyai kromosom XY & hanyalah mempunyai satu kromosom X. Kerana itu, kucing jantan memiliki warna oren ATAU hitam sahaja, dan bukanlah kedua-dua warna sekali.
 Bulu berwarna putih tidak mewakili sebarang kromosom dan boleh ada pada setiap jantina , dan kromosom Y juga tidak mewakili sebarang warna.

Kesimpulan: 
Ini bermaksud, seekor kucing jantan normal memiliki kromosom XY, mustahil untuk memiliki tiga warna kerana memiliki satu kromosom X sahaja. Jika terdapat kucing jantan memiliki tiga warna, itu adalah kerana kucing jantan tersebut mempunyai kromosom X yang lebih, iaitu (XXY).

Kucing jantan (mahupun manusia) yang mempunyai kromosom XXY adalah cacat dan mandul. Keadaan ini adalah sama dengan Sindrom Klinefelter

Info mengenai Kromosom: 
 Kromosom Y mewakili: Lelaki/Jantan 
 Kromosom X mewakili: Perempuan/Betina
 Kromosom normal bagi lelaki/jantan: XY
 Kromosom normal bagi perempuan/betina: XX